หนูเลิกฉีดยาคุมแบบ3เดือน มาได้เกือบ2เดือนแล้ว แต่ว่าประจำเดือนมาๆหายๆ มากะปิดกะปอย บางทีก้อมีเยื่อออกมาด้วย เป็นได้เกือบเดือนแล้วค่ะอยากทราบว่าเป็นอะไรหรือเปล่าค่ะ
สวัสดีค่ะ โดยทั่วไป เมื่อหยุดฉีดยาคุมกำเนิดรังไข่จะยังไม่กลับมาทำงานได้ทันทีและประจำเดือนอาจจะยังไม่มาเป็นปกติได้ ซึ่งประจำเดือนอาจกลับมาเป็นปกติเร็วที่สุดประมาณ 3 เดือนหลังฉีดเข็มสุดท้ายแต่โดยเฉลี่ยคือประมาณ 4-10 เดือน แต่บางรายอาจใช้เวลานานเป็นปีได้ดังนั้นการที่ประจำเดือนมาๆ หายๆ มากะปริดกะปรอยดังกล่าว จึงเกิดจากการที่รังไข่ยังไม่กลับมาทำงานเป็นปกติ แนะนำให้สังเกตอาการไปอีกซักระยะ หากเลือดที่ออกมีปริมาณไม่มาก และไม่ได้มาติดต่อกันทุกวันนานเป็นสัปดาห์ ก็ไม่ได้อันตรายแต่อย่างใด ซึ่งประจำเดือนจะค่อยๆ กลับมาเป็นปกติในที่สุดแต่หากเลือดที่ออกมีปริมาณมาก มีเลือดออกต่อเนื่องทุกวันนานหลายสัปดาห์ หรือมีปวดท้องน้อยมาก อาจเกิดจากสาเหตุอื่นๆ เช่น มีเนื้องอกมดลูก เยื่อบุโพรงมดลูกหนาตัว มะเร็งเยื่อบุโพรงมดลูก มะเร็งปากมดลูก หรืออาจเกิดจากฌรคอื่นๆ นอกระบบสืบพันธ์ เช่น มีภาวะไทรอยด์ฮอร์โมนต่ำ เกร็ดเลือดต่ำ เป็นต้น ซึ่งหากมีเลือดออกผิดปกติดังกล่าว ควรไปพบแพทย์เพื่อตรวจหาสาเหตุและรักษาค่ะ